
CONSILIUL JUDEŢEAN


HOTĂRÂRE
privind acordarea în anul 2017 a Titlului de ”Cetăţean de Onoare al Judeţului Bistriţa-Năsăud” domnului General de brigadă
doctor VIRGIL-OVIDIU POP


	Consiliul Judeţean Bistriţa-Năsăud, întrunit în şedinţă ordinară în data de 27.11.2017, în prezenţa a 28 consilieri judeţeni;
	Având în vedere:
· expunerea de motive nr. IX/21481 din 23.11.2017 a Preşedintelui Consiliului Judeţean Bistriţa-Năsăud; 
· raportul nr. I/21487 din 23.11.2017 al Direcției administrație locală din cadrul Consiliului Judeţean Bistriţa-Năsăud;
· recomandarea întocmită de domnul colonel (r) Nicolae Pop, președinte al Filialei județene Bistrița-Năsăud „General Grigore Bălan”, din cadrul Asociației Naționale a Cadrelor Militare în Rezervă „Alexandru Ioan Cuza”, înregistrată la Consiliul Județean Bistrița-Năsăud cu nr. IX/21196 din 21.11.2017;
· recomandarea întocmită de domnul colonel (r) Vasile Măgerușan, președinte al Filialei județene Bistrița-Năsăud ”Colonel Liviu Rusu” din cadrul Asociației Naționale Cultul Eroilor „Regina Maria”,  înregistrată la Consiliul Județean Bistrița-Năsăud cu nr. IX/21197 din 21.11.2017;
· recomandarea întocmită de domnul colonel doctor Mircea Gologan, Comandantul Brigăzii 81 Mecanizată „General Grigore Bălan” Bistrița, înregistrată la Consiliul Județean Bistrița-Năsăud cu nr. IX/21460 din 22.11.2017;
· prevederile Regulamentului privind acordarea Titlului de ”Cetăţean de Onoare al Judeţului Bistriţa-Năsăud”, aprobat prin Hotărârea Consiliului Judeţean Bistriţa-Năsăud nr. 143/2013, privind aprobarea Statutului judeţului Bistriţa-Năsăud, cu modificările și completările ulterioare;
· raportul nr. IBa/21769 din 27.11.2017 al Comisiei de cultură.

În temeiul prevederilor art. 91 alin. (1) lit. f), art. 97 și art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare;

HOTĂRĂŞTE:

Art.1. Se acordă în anul 2017, Titlul de ”Cetăţean de Onoare al Judeţului Bistriţa-Năsăud” domnului General de brigadă doctor VIRGIL-OVIDIU POP, în semn de apreciere deosebită a înaltului profesionalism și a rezultatelor remarcabile obținute în îndeplinirea cu succes a misiunilor încredințate și pentru contribuția deosebită avută la creșterea prestigiului Armatei Române.
	Art.2. Prezenta hotărâre a fost adoptată cu un număr de 28 voturi «pentru».
Art.3. Cu ducerea la îndeplinire a prevederilor prezentei hotărâri se încredinţează Serviciul administraţie şi relaţii publice şi Compartiment Cabinet preşedinte din cadrul Consiliului Judeţean Bistriţa-Năsăud.  
Art.4. Prezenta hotărâre se comunică de către Serviciul administrație și relații publice cu:
· Domnul General de brigadă Virgil-Ovidiu Pop, domiciliat în satul Prundu Bîrgăului, nr. 575B, comuna Prundu Bîrgăului, județul Bistrița-Năsăud;
· Direcția administrație locală;
· Compartiment Cabinet președinte;
· Instituţia Prefectului judeţul Bistriţa-Năsăud.




PREŞEDINTE,					Contrasemnează:
EMIL RADU MOLDOVAN		          SECRETARUL JUDEŢULUI,
   								           MICA OPREA             

